Saša Ognenovski. Sasha Ognenovskiy ( ) 1979-yil 3-aprelda tavallud topgan. Sasha avstraliyalik futbolchi boʻlib, maydonda himoyachi vazifasini bajargan. 2010-yil Osiyoning eng yaxshi futbolchisi sovrini sohibiga aylangan. 2011-yilgi Osiyo kubogi kumush medali sovrindori boʻlgan. Faoliyati. U 1997-yilda „Preston Lions“da oʻynay boshlagan. 2000-yilda u „Melburn Nayts“ga oʻtgan va u yerda ikki yil toʻp surgan. Koʻp oʻtmay u Gretsiyaga koʻchib oʻtdi va u yerda „Panachaiki“ jamoasi bilan shartnoma imzoladi, lekin asosiy jamoada oʻz oʻrniga ega boʻlmadi. 2003-yilda u „Preston Lions“ga qaytgan futbolchi u yerda faqat bir mavsum oʻynadi. Keyingi besh yil ichida Ognenovskiy uchta klubni sinab koʻrdi: „Fokner Uitlsi“, „Brisben Roar“ va „Adelaida United“. „Brisben“ jamoasi tarkibida Osiyo chempionlar ligasida ishtirok etgan. Uchrashuvlarning birida u bir nechta golli vaziyatlarni golga aylantira olmagan. 2008-yilda u „Adelaida United“ jamoasiga oʻtdi. 2008-yil 22-noyabrda u jamoadagi ilk o‘yinini va A-ligadagi 50-uchrashuvini o‘tkazdi. Shuningdek, u oʻsha oʻyinda „Adelaida“ jamoasi uchun „Sidney“ FC darvozasiga birinchi golini urdi va jamoaga 2:0 hisobida gʻalaba keltirdi. Bir hafta oʻtgach, uning boshi bilan zarbasi „Newcastle United Jets“ bilan durang oʻynashga yordam berdi. Oʻsha yili u Makedoniyaning eng yaxshi futbolchilari roʻyxatida Goran Pandevdan ortda qolib, ikkinchi oʻrinni egallagan. 2012-yil 7-iyulda Qatarning „Umm Salal“ klubiga oʻtgan. U 2012-yilning 20-oktabr kuni Qatar chempionatining „Al-Haritiyat“ klubiga qarshi o‘yinda yangi jamoasi safida debyut qilgan. 2015-yil 3-iyunda u bilan shartnoma uzaytirilmagani uchun klubni tark etgan. Terma jamoa safida. Ognenovskiy Makedoniya yoki Avstraliya terma jamoasida oʻynashi mumkin edi. U Osiyo Kubogi saralash bosqichida Avstraliya terma jamoasining asosiy tarkibiga kirishga urindi, biroq muvaffaqiyat qozona olmadi. 2009-yilda Srecko Katanes Ognenovskiyni Makedoniya terma jamoasiga 11-fevral kuni boʻlib oʻtishi kerak boʻlgan Moldovaga qarshi oʻyinga chaqirdi, ammo futbolchi bormagan. Xolger Osijek 2010-yilning noyabrida Misrga qarshi oʻyinda Sashaga ishtirok etishni taklif qilgan.